Document ID: /roh_data/filtered/fineweb-2-filterrobots_roh.jsonl.gz/46592

La Posta svizra metta a disposiziun ses sistem dad e-voting durant in mais. L'idea è ch'il sistem vegn fatg il hacken da spezialists da computers e hackers da l'entir mund. La finamira è d'uschia chattar sbagls e largias en il sistem existent e megliurar quel. Suenter la fasa da test vul la Confederaziun lura certifitgar il sistem. Sche quai è il cas less er il chantun Grischun siglir sin il char ed introducir il sistem da votar electronic, quai en ina fasa da pilot cun sis vischnancas.
Mintgin po sa participar
Envidà d'attatgar il sistem dals 25.2 – 24.3.2019 è da principi in e scadin. Sajan quai hackers da hobbi u er fatschentas professiunalas. Tgi che annunzia largias pli grondas survegn er ina premia. Sche mintgin annunzia dentant sbagls n'è betg garantì. In privel è er ch'ils hackers vendan lur infurmaziuns a terzs che han interess da manipular resultats da votaziuns.
RR actualitad 17:00